تالىپ بىلەن راھىپ (ھېكايە)

## '''تالىپ بىلەن راھىپ''' (ھېكايە)
ئاپرېل 1, 2009

ئەرتۈرك

ﺑﯧﻴﺠﯩﯖﺪﺍ ﻓﺎﻳﯜەﻧﺴﻰ ﺩﻩﻳﺪﯨﻐﺎﻥ ﺑﯩﺮ ﻳﻪﺭﻟﻪﺭ ﺑﺎﺭ. ﻧﻴﯘﺟﯥ ﻛﻮﭼﯩﺴﯩﻐﺎ ﻳﯧﻘﯩﻦ ﺑﯘ ﻳﻪﺭﺩﻩ ﺑﯩﺮ ﺑﯘﺩﺩﺍ ﻣﻪﻛﺘﯩﭙﻰ ﺑﯩﻠﻪﻥ ﺋﯩﺴﻼﻡ ﺋﯩﻨﺴﺘﯩﺘﯘﺗﻰ ﻗﻮﺷﻨﺎ ﺋﯩﺪﻯ. ﺭﺍﻫﯩﺒﻼﺭ ﻫﻪﺭ ﻛﯜﻧﻰ ﻛﯧﺘﯩﯟﯦﺘﯩﭗ ﺋﯩﺴﻼﻡ ﺋﯩﻨﺴﺘﯩﺘﯘﺗﻰ ﻗﻮﺭﯗﺳﯩﺪﯨﻜﻰ ﺧﯘﻳﺰﯗ ﺗﺎﻟﯩﭙﻼﺭﻧﯩﯔ ﺋﯜﻧﻠﯜﻙ ﻗﯘﺭﺍﻥ ﺋﻮﻗﯘﺷﻠﯩﺮﻯ ﺑﯩﻠﻪﻥ ﺋﻪﺯﺍﻥ ﺗﻮﯞﻻﺷﻠﯩﺮﯨﻨﻰ ﺋﺎﯕﻼﭖ ﻗﺎﻻﺗﺘﻰ، ﻫﯧﭽﻨﯧﻤﯩﻨﻰ ﺋﺎﯕﻠﯩﻤﯩﻐﺎﻧﺪﻩﻙ ﺑﯩﺨﺎﺭﺍﻣﺎﻥ ﻫﺎﻟﺪﺍ ﺷﻴﺎﯞﻟﯩﻨﺪﻩﻙ ﭼﺎﻗﻘﺎﻥ ﭘﯘﺗﻠﯩﺮﯨﻨﻰ ﻳﯚﺗﻜﻪﭖ، ﻳﻮﻟﺪﺍ ﻳﯜﮔﯜﺭﮔﻪﻧﺪﻩﻙ ﻣﺎﯕﺎﺗﺘﻰ، ﻗﻮﻟﻠﯩﺮﯨﺪﺍ ﺋﺎﺩﻩﺗﺘﻪ ﻳﺎﻧﻔﻮﻥ ﺗﯘﺗﯘﯞﺍﻻﺗﺘﻰ، ﻗﯘﻻﻗﻠﯩﺮﯨﻐﺎ ﻳﺎﻗﺎﺗﺘﻰ، ﺑﻪﺯﯨﻠﯩﺮﻯ ﻣﻮﺩﺍ ﯞﻩﻟﯩﺴﭙﯩﺘﻠﻪﺭﻧﻰ ﻣﯩﻨﯩﭗ، ﺋﻪﺗﺮﺍﭘﻘﺎ ﻫﯩﺠﯩﻴﯩﭗ ﻗﺎﺭﺍﭖ ﻗﻮﻳﺎﺗﺘﻰ، ﺑﻪﺯﯨﻠﯩﺮﻯ ﺩﻩﺭﻫﺎﻝ ﺗﺎﻛﺴﻰ ﺗﻮﺳﯘﭖ ﻛﯧﺘﯩﭗ ﻗﺎﻻﺗﺘﻰ، ﺳﯧﺮﯨﻖ ﺗﻮﻧﻠﯩﺮﻯ ﺷﺎﻣﺎﻟﺪﺍ ﻟﻪﭘﻪﯕﻠﻪﭖ ﺗﯘﺭﺳﺎ ﺋﯚﺯﯨﻨﻰ ﺗﻮﻟﯩﻤﯘ ﺭﻭﻫﻠﯘﻕ ﻫﯧﺲ ﻗﯩﺴﺎ ﻛﯧﺮﻩﻙ، ﻛﻪﯓ ﻳﻪﯕﻠﯩﺮﯨﻨﻰ ﭘﺎﺕ-ﭘﺎﺕ ﺳﯩﻠﻜﯩﭗ ﻗﻮﻳﺎﺗﺘﻰ. ﺗﺎﻟﯩﭙﻼﺭ ﭼﯩﻘﯩﺪﯨﻐﺎﻥ ﺋﺎﺭﻗﺎ ﺋﯩﺸﯩﻜﻨﯩﯔ ﻳﯧﻨﯩﺪﯨﻜﻰ ﺑﯩﺮ ﺑﻮﺗﻜﯩﺪﺍ ﺑﯘﺩﺩﺍ ﻛﯜﻳﻠﯩﺮﻯ ﻳﺎﯕﺮﺍﭖ ﺗﯘﺭﺍﺗﺘﻰ، ﻛﯜﺟﯩﻠﻪﺭ ﺧﯘﺷﭙﯘﺭﺍﻕ ﺋﯩﺲ ﭼﯩﻘﯩﺮﯨﭗ ﻳﻮﻟﺪﯨﻦ ﺋﯚﺗﻜﻪﻧﻠﻪﺭﻧﯩﯔ ﺩﯨﻤﯩﻘﯩﻨﻰ ﻏﯩﺪﯨﻘﻼﻳﺘﺘﻰ. ﯞﻩﺗﻪﻧﭙﻪﺭﯞﻩﺭﻟﯩﻚ ﺗﻪﺭﺑﯩﻴﯩﺴﻰ ﭘﺎﺋﺎﻟﯩﻴﯩﺘﻰ ﺩﺍﯞﺍﻣﯩﺪﺍ ﺋﯩﻜﻜﻰ ﻣﻪﻛﺘﻪﭖ ﺑﺎﻟﯩﻠﯩﺮﻯ ﺑﯩﺮ ﻗﯧﺘﯩﻢ ﯞﺍﺳﻜﯧﺘﺒﻮﻝ ﺩﻭﺳﺘﻠﯘﻕ ﻣﯘﺳﺎﺑﯩﻘﯩﺴﻰ ﺋﯚﺗﻜﯜﺯﯛﭖ ﻗﻮﻳﯩﯟﯨﺪﻯ، ﺷﯘﻧﯩﯖﺪﯨﻦ ﻛﯧﻴﯩﻦ ﺑﯩﺮ ﻗﺎﻧﭽﻪ ﺭﺍﻫﯩﺒﭽﺎﻗﻼﺭ ﺗﺎﻟﯩﭙﻼﺭﻧﯩﯔ ﻣﻪﻳﺪﯨﺌﯩﻨﯩﻐﺎ ﺑﯧﺮﯨﭗ ﺗﻮﻱ ﺋﻮﻳﻨﺎﻳﺪﯨﻐﺎﻥ ﺑﻮﻟﯘﯞﺍﻟﺪﻯ. ﺗﺎﻟﯩﭙﻼﺭ ﮔﻪﭖ ﻗﯩﻼﻱ ﺩﯦﺴﻪ ﺋﯩﺘﺘﯩﭙﺎﻗﻠﯩﻘﻘﺎ ﺑﯘﺯﻏﯘﻧﭽﯩﻠﯩﻖ ﻗﯩﻠﯩﺸﺘﯩﻦ، ﻣﯘﺋﻪﻟﻠﯩﻤﻠﯩﺮﯨﺪﯨﻦ ﺗﻪﻧﻘﯩﺪ ﺋﺎﯕﻼﺷﺘﯩﻦ ﻗﻮﺭﻗﯘﭖ ﮔﻪﭖ ﻗﯩﻼﻟﻤﯩﺪﻯ. ﺗﯘﺭﻗﯩﺪﯨﻦ ﭼﺎﻗﻘﺎﻥ ﺑﯩﺮ ﺭﺍﻫﯩﺐ ﺑﺎﻻ ﻫﻪﺭ ﻛﯜﻧﻰ ﺩﯦﮕﯜﺩﻩﻙ ﻛﯧﻠﯩﯟﺍﻻﺗﺘﻰ، ﻫﻪﻣﻤﻪ ﻧﯧﻤﯩﮕﻪ ﻗﯩﺰﯨﻘﯩﭗ ﻗﺎﺭﺍﻳﺘﺘﻰ. ﺗﺎﻟﯩﭙﻼﺭ ﺋﯘﻧﯩﯔ ﻛﯚﺯﯨﺪﯨﻦ ﻣﻪﺳﺨﯩﺮﻩ ﺋﺎﻻﻣﻪﺗﻠﯩﺮﯨﻨﻰ ﺋﺎﺳﺎﻧﻠﯩﻘﭽﻪ ﺑﺎﻳﻘﯩﻴﺎﻟﻤﯩﻐﺎﭼﻘﺎ ﺑﯩﺮ ﻧﻪﺭﺳﻪ ﺩﯦﻴﯩﺸﻜﻪ ﺑﺎﻫﺎﻧﻪ ﺗﺎﭘﺎﻟﻤﺎﻳﺘﺘﻰ. ﺋﻪﻣﻤﺎ ﺑﯘ ﺭﺍﻫﯩﺒﻨﯩﯔ ﭼﻪﺑﺪﻩﺳﻠﯩﻜﻰ، ﻛﯩﻴﯩﻨﯩﺸﺘﯩﻜﻰ ﺑﯩﺮ ﺧﯩﻠﻠﯩﻘﻰ ﺧﯘﻳﺰﯗ ﺗﺎﻟﯩﭙﻼﺭﻏﺎ ﺑﺎﺭﺍ-ﺑﺎﺭﺍ ﻳﯧﻘﯩﭗ ﻗﺎﻟﺪﻯ، ﻫﻪﺗﺘﺎ ﺋﯘﻧﯩﯔ ﺑﯩﻠﻪﻥ ﺑﯩﻠﻠﻪ ﺗﻮﭖ ﺋﻮﻳﻨﺎﺷﻘﺎ ﺑﺎﺷﻠﯩﺪﻯ. ﺋﻪﻣﻤﺎ ﻳﯧﯖﯩﺪﯨﻦ ﻗﻮﺑﯘﻝ ﻗﯩﻠﯩﻨﻐﺎﻥ ﺑﯩﺮ ﺧﯘﻳﺰﯗ ﺗﺎﻟﯩﭗ ﺑﯘ ﺋﻪﻫﯟﺍﻟﻨﻰ ﻛﯚﺭﯛﭖ ﺟﯩﻠﻪ ﺑﻮﻟﯘﭖ ﻗﺎﻟﺪﻯ، ﺑﯩﺮ ﻛﯜﻧﻰ ﺋﯘ ﺗﺎﻣﯩﻘﯩﻨﻰ ﻳﻪﭖ ﺑﻮﻟﯘﭖ ﺗﯘﺭﯗﺷﯩﻐﺎ ﺋﻪﺯﺍﻥ ﺋﺎﯞﺍﺯﻯ ﭼﯩﻘﺘﻰ، ﻧﺎﻣﯩﺰﯨﻨﻰ ﺋﻮﻗﯘﭖ ﭼﯩﻘﻘﺎﻧﺪﺍ ﻣﻪﻳﺪﺍﻧﺪﺍ ﻳﻪﻧﻪ ﺋﯘ ﺭﺍﻫﯩﺒﻨﯩﯔ ﺗﻮﭘﻨﻰ ﮔﺎﺭﻏﺎ ﺋﯧﺘﯩﭗ ﺋﻮﻳﻨﺎﯞﺍﺗﻘﺎﻧﻠﯩﻘﯩﻨﻰ ﻛﯚﺭﯛﭖ، ﺋﯘﺯﺍﻗﺘﯩﻦ ﺑﯘﻳﺎﻥ ﺋﯩﭽﯩﮕﻪ ﭘﺎﺗﻤﺎﻱ ﻛﯧﻠﯩﯟﺍﺗﻘﺎﻥ ﻧﺎﺭﺍﺯﯨﻠﯩﻘﻰ ﺗﯧﺸﯩﻐﺎ ﭘﺎﺭﺗﻼﭖ ﭼﯩﻘﺘﻰ:

− ﺳﯩﻠﻨﯩﯔ ﻣﻪﻛﺘﻪﭘﺘﻪ ﻣﻪﻳﺪﺍﻥ ﻳﻮﻗﻤﯘ؟

−ﻳﻮﻕ-ﺩﯦﺪﻯ ﺭﺍﻫﯩﺐ ﻛﯜﻟﯜﻣﺴﯩﺮﻩﭖ.

− ﺑﯘ ﻳﻪﺭﻧﯩﯔ ﻗﺎﻧﺪﺍﻕ ﻳﻪﺭ ﺋﯩﻜﻪﻧﻠﯩﻜﯩﻨﻰ ﺑﯩﻠﻪﻣﺴﻪﻥ؟

− ﺑﯩﻠﯩﻤﻪﻥ، ﺋﯩﺴﻼﻡ ﺷﯚﻳﯜﺋﻪﻧﻰ.

− ﺋﯩﺴﻼﻣﻨﯩﯔ ﻧﯧﻤﻪ ﺋﯩﻜﻪﻧﻠﯩﻜﯩﻨﻰ ﺑﯩﻠﻪﻣﺴﻪﻥ؟

− ﺑﯩﻠﻤﻪﻳﻤﻪﻥ، ﺋﺎﯕﻠﯩﻐﺎﻧﻤﻪﻥ. ﺑﯩﻦ ﻻﺩﯨﻨﻨﻰ ﺋﻮﺑﺪﺍﻥ ﺑﯩﻠﯩﻤﻪﻥ.

− ﺋﯩﺴﻼﻡ ﺩﯦﮕﻪﻥ ﺑﯩﻦ ﻻﺩﯨﻦ ﺩﯦﮕﻪﻥ ﮔﻪﭖ ﺋﻪﻣﻪﺱ، ﺋﻪﻣﻤﺎ ﺑﯩﺰ ﻛﻪﺳﻜﯩﻦ ﺋﯧﺘﯩﻘﺎﺩﺗﯩﻜﻰ ﺋﯜﻣﻤﻪﺕ.

− ﺷﯘﻧﺪﺍﻕ، ﻣﻪﻥ ﺳﯩﻠﻪﺭﻧﻰ ﻫﯚﺭﻣﻪﺕ ﻗﯩﻠﯩﻤﻪﻥ.

ﺧﯘﻳﺰﯗ ﺗﺎﻟﯩﭗ ﺑﯘﻧﯩﯖﻐﺎ ﺋﻪﻣﺪﻯ ﻧﯧﻤﻪ ﺩﯦﻴﻪﻟﯩﺴﯘﻥ؟ ﻟﯧﻜﯩﻦ ﺋﯘﻧﯩﯔ ﻳﯜﺭﯨﻜﻰ ﺋﯩﭽﯩﮕﻪ ﭘﺎﺗﻤﺎﻱ ﺳﻮﻗﺎﺗﺘﻰ، ﺑﯘ ﻣﻪﻳﺪﺍﻧﺪﺍ ﺑﯘ ﺭﺍﻫﯩﺒﻨﯩﯔ ﺋﻪﺭﻛﯩﻦ ﺗﻮﭖ ﺋﻮﻳﻨﯩﺸﻰ ﺋﯘﻧﯩﯔ ﺟﻪﻫﻠﯩﻨﻰ ﻗﺎﺗﯘﺭﯗﭖ، ﺋﯩﭻ-ﺋﯩﭽﯩﺪﯨﻦ ﻗﺎﺭﺷﯩﻠﯩﻖ ﻗﻮﺯﻏﺎﻳﺘﺘﻰ.

ﺋﯘ ﺩﯦﻤﯩﻨﻰ ﺋﯩﭽﯩﮕﻪ ﻳﯘﺗﯘﭖ ﻳﺎﺗﯩﻘﯩﻐﺎ ﻛﯩﺮﯨﭗ ﻛﻪﺗﺘﻰ ﯞﻩ ﺑﯩﺮ ﭘﯘﺗﺒﯘﻝ ﺗﯧﭙﯩﭗ ﭼﯩﻘﺘﻰ. ﺭﺍﻫﯩﺐ ﮔﺎﺭﻏﺎ ﺗﻮﭖ ﺋﺎﺗﺴﺎ ﺋﯘ ﭘﯘﺗﺒﻮﻟﯩﻨﻰ ﮔﺎﺭﻧﯩﯔ ﺋﺎﺳﺘﯩﺪﯨﻜﻰ ﺋﺎﺭﯨﻠﯩﻘﻘﺎ ﺗﯧﭙﻪﺗﺘﻰ، ﺭﺍﻫﯩﺐ ﺑﯘﻧﯩﯔ ﺑﯩﻠﻪﻥ ﻛﺎﺭﻯ ﻳﻮﻕ ﻧﺎﻫﺎﻳﯩﺘﻰ ﺳﻪﯞﺭﭼﺎﻧﻠﯩﻖ ﺑﯩﻠﻪﻥ ﺗﻮﭖ ﺋﺎﺗﺎﺗﺘﻰ. ﺧﯘﻳﺰﯗ ﺗﺎﻟﯩﭗ ﺑﯩﺮ ﺧﯩﻞ ﻗﻪﻳﺴﻪﺭﻟﯩﻚ ﯞﻩ ﺋﺎﭼﭽﯩﻘﺘﺎ ﺗﻮﭖ ﺗﯧﭙﻪﺗﺘﻰ. ﺋﯘ ﺷﯘﻧﺪﺍﻕ ﺗﻮﭖ ﺗﯧﭙﯩﭗ ﻳﯜﺭﯛﭖ ﺭﺍﻫﯩﺒﻨﯩﯔ ﺩﯛﻣﺒﯩﺴﯩﻨﻰ ﻗﺎﻣﺎﻟﻼﭖ ﺑﯩﺮ ﺗﯧﭙﯩﯟﯨﺪﻯ، ﺗﻮﭖ ﺳﻪﻝ ﺋﯧﮕﯩﺰ ﻛﯧﺘﯩﭗ ﺋﯘﭼﯘﭖ ﺑﺎﺭﻏﯩﻨﯩﭽﻪ ﺭﺍﻫﯩﺒﻨﯩﯔ ﻧﻪﻕ ﺋﺎﻳﭙﺎﯓ ﻛﺎﻟﻠﯩﺴﯩﻐﺎ ﺗﻪﮔﺪﻯ.ﺭﺍﻫﯩﺒﻨﯩﯔ ﻛﺎﻟﻠﯩﺴﻰ ﻗﺎﺗﺘﯩﻖ ﺯﯨﯖﯩﻠﺪﺍﭖ، ﻛﯚﺯﻟﯩﺮﻯ ﺋﺎﻟﯩﭽﻪﻛﻤﻪﻥ ﺑﻮﻟﺪﻯ، ﻛﺎﻟﻠﯩﺴﯩﻨﻰ ﺗﯘﺗﯘﭖ ﺧﯘﻳﺰﯗ ﺗﺎﻟﯩﭙﻘﺎ ﺑﯘﺭﯗﻟﯘﭖ ﻗﺎﺭﯨﺪﻯ، ﻛﯚﺯﻟﯩﺮﯨﺪﯨﻦ ﻧﺎﻫﻪﻕ ﺗﺎﻳﺎﻕ ﻳﯧﮕﻪﻥ ﺋﺎﺩﻩﻣﺪﻩ ﻛﯚﺭﯛﻟﯩﺪﯨﻐﺎﻥ ﺋﺎﭼﭽﯩﻖ ﯞﻩ ﺷﯩﻜﺎﻳﻪﺕ ﺗﯚﻛﯜﻟﯜﭖ ﺗﯘﺭﺍﺗﺘﻰ.

− ﻛﻪﭼﯜﺭﮔﯩﻦ، ﻣﻪﻥ ﻗﻪﺳﺘﻪﻥ ﺗﻪﭘﻤﯩﮕﻪﻧﺘﯩﻢ…−ﺩﯦﺪﻯ ﺧﯘﻳﺰﯗ ﺗﺎﻟﯩﭗ. ﻗﺎﻟﻐﺎﻥ ﺗﺎﻟﯩﭙﻼﺭ ﻳﺎﺗﯩﻘﯩﻨﯩﯔ ﺩﯦﺮﯨﺰﯨﺴﯩﺪﯨﻦ ﺑﯧﺸﯩﻨﻰ ﭼﯩﻘﯩﺮﯨﭗ ﺑﯘ ﺗﺎﻣﺎﺷﯩﻐﺎ ﻗﺎﺭﺍﭖ ﺗﯘﺭﺍﺗﺘﻰ.

−ﻳﺎﻕ، ﺳﻪﻥ ﻗﻪﺳﺘﻪﻥ ﺗﻪﭘﺘﯩﯔ،-ﺩﯦﺪﻯ ﺭﺍﻫﯩﺐ ﺗﻪﻣﻜﯩﻦ ﻫﺎﻟﺪﺍ، ﺋﻪﻣﻤﺎ ﺗﻪﻣﻜﯩﻨﻠﯩﻜﯩﻨﯩﯔ ﻛﻪﻳﻨﯩﺪﻩ ﺑﯩﻠﯩﭗ ﺑﻮﻟﻤﺎﺱ ﺑﯩﺮ ﻏﻪﺯﻩﭖ ﺋﻮﺗﻰ ﺑﺎﺭ ﺋﯩﺪﻯ.

− ﻣﻪﻥ ﻗﻪﺳﺘﻪﻥ ﻗﯩﻠﻤﯩﺪﯨﻢ، ﺗﻮﭖ ﺩﯦﮕﻪﻧﻨﯩﯔ ﻛﯚﺯﻯ ﻳﻮﻕ!-ﺩﯦﺪﻯ ﺗﺎﻟﯩﭗ ﺟﺎﻳﯩﺪﺍ ﺗﯩﻚ ﺗﯘﺭﯗﭖ.

−ﺳﯧﻨﯩﯔ ﻣﺎﯕﺎ ﺋﺎﭼﭽﯩﻘﯩﯔ ﺑﺎﺭ، ﺷﯘﯕﺎ ﻗﯩﻠﺪﯨﯔ، ﻣﯧﻨﻰ ﺑﯩﻠﻤﻪﻳﺪﯗ ﺩﯦﻤﻪ، ﺳﯩﻠﻪﺭ ﺑﯩﺮ ﻣﻪﺳﯩﻠﯩﻨﻰ ﺋﺎﺳﺎﻧﻼ ﻳﻮﻏﺎﻧﺘﯩﺴﯩﻠﻪﺭ! ﻳﺎﺕ ﺩﯨﻨﺪﯨﻜﯩﻠﻪﺭﺩﯨﻦ ﺋﯚﭺ ﺋﺎﻟﯩﻤﻪﻧﻼ ﺩﻩﭖ ﺗﯘﺭﯨﺴﯩﻠﻪﺭ!

−ﻣﺎﻧﺎ ﮔﻪﭘﻨﻰ ﺋﯚﺯﻩﯓ ﭼﯩﻘﺎﺭﺩﯨﯔ، ﺋﻪﻣﺪﻯ ﻣﻪﻧﺪﯨﻦ ﺭﻩﻧﺠﯩﻤﻪ، ﺑﯩﺰ ﺳﯩﻠﻪﺭﺩﻩﻙ ﺋﻪﺗﯩﺪﯨﻦ ﻛﻪﭼﻜﯩﭽﻪ ﺑﯘﺗﻘﺎ ﺗﺎﺯﯨﻢ ﻗﯩﻠﯩﭗ، ﺋﯩﺒﺎﺩﻩﺗﺨﺎﻧﯩﺪﯨﻦ ﭼﯩﻘﻤﺎﻱ ﺋﻮﻟﺘﯘﺭﻣﺎﻳﻤﯩﺰ، ﺑﯩﺰﻧﯩﯔ ﺩﯨﻨﯩﻤﯩﺰ ﺋﺎﺩﻩﻣﻨﯩﯔ، ﺋﺎﻟﻪﻣﻨﯩﯔ ﻫﻪﺭ ﻳﯧﺮﯨﮕﻪ ﺗﯘﺗﺎﺵ!

− ﺳﯩﻠﻪﺭ ﺭﻩﻫﯩﻤﺪﯨﻠﻠﯩﻚ، ﺋﯩﺘﺘﯩﭙﺎﻗﻠﯩﻖ ﺩﯦﮕﻪﻧﻨﻰ ﺑﯩﻠﻪﻣﺴﯩﻠﻪﺭ-ﻳﻮﻕ!

− ﺑﯩﻠﯩﻤﯩﺰ، ﻟﯧﻜﯩﻦ ﺋﯩﺘﺘﯩﭙﺎﻗﻠﯩﻖ ﻧﯩﻘﺎﯞﯨﻐﺎ ﺋﻮﺭﯗﻧﯘﭖ ﻛﯩﻤﻜﻰ ﺑﯩﺰﮔﻪ ﻫﺎﻗﺎﺭﻩﺕ ﻗﯩﻠﻤﺎﻗﭽﻰ ﺑﻮﻟﯩﺪﯨﻜﻪﻥ، ﺑﯩﺰ ﻗﺎﺭﺍﭖ ﺗﯘﺭﻣﺎﻳﻤﯩﺰ،-ﺩﯦﺪﻯ ﺧﯘﻳﺰﯗ ﺗﺎﻟﯩﭗ.

−ﺳﻪﻥ ﮔﻪﻧﺴﯘﻟﯘﻕ ﺋﻮﺧﺸﯩﻤﺎﻣﺴﻪﻥ؟ ﺋﯚﻟﭽﻪﻣﻠﯩﻚ ﺗﯩﻠﺪﯨﻤﯘ ﺋﻮﯕﻼﭖ ﺳﯚﺯﻟﯩﻴﻪﻟﻤﻪﻳﺪﯨﻜﻪﻧﺴﻪﻥ. ﺳﯧﻨﯩﯔ ﮔﻪﭘﻠﯩﺮﯨﯖﻨﻰ ﻣﻪﻥ ﻛﯚﺯﯛﯕﺪﯨﻨﻼ ﺑﯩﻠﯩﭗ ﺑﻮﻟﻐﺎﻥ. ﺑﻮﻟﺪﻯ، ﻣﻪﻥ ﺳﻪﻥ ﺑﯩﻠﻪﻥ ﺋﯧﺘﯩﺸﻤﺎﻳﻤﻪﻥ، ﻛﻪﺗﺴﻪﻡ ﻛﯧﺘﻪﻱ، ﭼﯜﻧﻜﻰ ﻣﻪﻥ ﻧﻪﭘﺮﻩﺕ ﺑﯩﻠﻪﻥ ﻳﺎﺷﺎﺷﻨﻰ ﺧﺎﻟﯩﻤﺎﻳﻤﻪﻥ، ﻧﻪﭘﺮﻩﺕ ﯞﻩ ﺋﯚﭼﻤﻪﻧﻠﯩﻚ ﭘﻪﻗﻪﺕ ﺋﯩﻨﺴﺎﻧﻼﺭ ﺋﺎﺭﯨﺴﯩﻐﺎ ﺑﺎﻻﻳﻰ-ﺋﺎﭘﻪﺕ ﺋﯧﻠﯩﭗ ﻛﯧﻠﯩﺪﯗ. ﺷﯘﻧﻰ ﺑﯩﻠﮕﯩﻨﻜﻰ، ﺳﻪﻥ ﺋﯚﺯﻩﯕﻨﯩﯔ ﻫﯚﺭﻣﯩﺘﯩﻨﻰ ﭼﯜﺷﯜﺭﯛﯞﻩﺗﺘﯩﯔ!

− ﺋﯚﺯﻩﻣﻨﯩﯔ ﻫﯚﺭﻣﯩﺘﻰ ﭼﯜﺷﺴﻪ ﻣﻪﻳﻠﯩﻜﻰ، ﺩﯨﻨﯩﻤﻨﯩﯔ ﺋﯩﺰﺯﻩﺕ- ﻫﯚﺭﻣﯩﺘﯩﻨﻰ ﻗﻮﻏﺪﺍﻳﻤﻪﻥ، ﺳﻪﻧﻤﯘ ﺑﯩﺰﮔﻪ ﻫﯚﺭﻣﻪﺕ ﻗﯩﻠﻤﯩﺪﯨﯔ، ﺑﯩﺰﻧﯩﯔ ﻣﻪﻳﺪﺍﻧﺪﺍ ﻫﻪﻣﻤﯩﻤﯩﺰﻧﻰ ﻗﺎﺭﯨﺘﯩﭗ ﻗﻮﻳﯘﭖ ﺗﻮﭖ ﺋﻮﻳﻨﯩﺪﯨﯔ، ﺑﯩﺰﻧﯩﯔ ﺋﺎﻕ ﺩﻭﭘﭙﯩﻤﯩﺰﻧﻰ ﻣﻪﺳﺨﯩﺮﻩ ﻗﯩﻠﺪﯨﯔ، ﺋﯩﭽﯩﯖﺪﯨﻜﻰ ﺟﯩﻦ-ﺷﻪﻳﺘﺎﻧﻨﻰ ﺑﯩﺰﻣﯘ ﺋﻮﺑﺪﺍﻥ ﺑﯩﻠﯩﻤﯩﺰ. ﺭﺍﻫﯩﺐ ﺩﯦﮕﻪﻧﻨﻰ «ﻏﻪﺭﺑﻜﻪ ﺳﺎﻳﺎﻫﻪﺕ» ﺗﻪ ﺑﯩﺰ ﻛﯩﭽﯩﻜﯩﻤﯩﺰﺩﯨﻦ ﺗﻮﻻ ﻛﯚﺭﯛﭖ ﺑﻮﻟﻐﺎﻥ، ﺳﯧﻨﻰ ﻛﯚﺭﻣﯩﺴﻪﻛﻤﯘ ﺑﻮﻟﯩﺪﯗ، ﻛﻪﺗﺴﻪﯓ ﻳﻮﻝ ﺑﻮﻟﺴﯘﻥ، ﺋﻪﻣﺪﻯ ﺑﯘ ﻳﻪﺭﮔﻪ ﺋﯩﻜﻜﯩﻨﭽﻰ ﺋﺎﻳﺎﻍ ﺑﺎﺳﻤﺎ، ﭼﯜﻧﻜﻰ ﺑﯘ ﻳﻪﺭ، ﺑﯩﻠﯩﭗ ﻗﺎﻝ، ﺋﯩﺴﻼﻡ ﺷﯚﻳﯜﺋﻪﻧﻰ.

−ﺑﯩﻠﯩﻤﻪﻥ، ﻟﯧﻜﯩﻦ ﺳﻪﻥ ﺑﯩﺮ ﺋﺎﺩﻩﻡ ﻣﯧﻨﻰ ﺑﯘ ﻳﻪﺭﺩﯨﻦ ﻗﻮﻏﻠﯩﯟﯦﺘﻪﻟﻤﻪﻳﺴﻪﻥ، ﭼﯜﻧﻜﻰ ﺑﯘ ﻳﻪﺭ ﺳﯧﻨﯩﯔ ﻳﯧﺮﯨﯔ ﺋﻪﻣﻪﺱ، ﺑﻪﻟﻜﻰ ﻣﯘﻗﻪﺩﺩﻩﺱ ﯞﻩﺗﯩﻨﯩﻤﯩﺰ ﺟﯘﯕﮕﻮﻧﯩﯔ ﭘﺎﻳﺘﻪﺧﺘﻰ ﺑﯧﻴﺠﯩﯖﻐﺎ ﺗﻪﯞﻩ ﺷﯜﺋﻪﻧﯟﯗ ﺭﺍﻳﻮﻧﻰ ﻓﺎﻳﯜﺋﻪﻧﺴﻰ ﻣﻪﻫﻪﻟﻠﯩﺴﯩﻨﯩﯔ ﻳﯧﺮﻯ. ﺋﻪﺗﻪ ﻣﻪﻥ ﻳﻪﻧﻪ ﻛﯧﻠﯩﭗ ﺗﻮﭖ ﺋﻮﻳﻨﺎﻳﻤﻪﻥ.

−ﻛﻪﻟﺴﻪﯓ ﻛﯧﻠﯩﯟﻩﺭ، ﻛﺎﻟﻼﯕﻐﺎ ﻳﻪﻧﻪ ﺗﻮﭖ ﻳﻪﻳﺴﻪﻥ.

_ ﺋﻪﻣﺪﻯ ﻛﺎﻟﻼﻣﻐﺎ ﺗﻮﭖ ﺗﻪﮔﺴﻪ ﻣﻪﻛﺘﯩﭙﯩﯔ ﺋﯜﺳﺘﯩﺪﯨﻦ ﺋﻪﺭﺯ ﻗﯩﻠﯩﻤﻪﻥ.

_ ﺋﻪﺭﺯ ﻗﯩﻠﺴﺎﯓ ﻗﯩﻞ، ﻣﻪﻧﻤﯘ ﺑﻮﺵ ﻛﻪﻟﻤﻪﻳﻤﻪﻥ.

ﺷﯘﻧﺪﺍﻕ ﻗﯩﻠﯩﭗ ﺭﺍﻫﯩﺐ ﺋﻪﺗﯩﺴﻰ ﭼﯜﺷﺘﯩﻦ ﻛﯧﻴﯩﻦ ﻳﻪﻧﻪ ﻣﻪﻳﺪﺍﻧﻐﺎ ﻛﯧﻠﯩﭗ ﺗﻮﭖ ﺋﻮﻳﻨﯩﺪﻯ. ﺧﯘﻳﺰﯗ ﺗﺎﻟﯩﭗ ﭘﯘﺗﺒﻮﻟﻨﻰ ﺋﻪﭼﯩﻘﯩﭗ ﺗﯧﭙﯩﭗ ﺋﻮﻳﻨﯩﺪﻯ، ﺭﺍﻫﯩﺐ ﺑﯘ ﻗﯧﺘﯩﻢ ﺩﯛﻣﺒﯩﺴﯩﮕﻪ ﺗﻮﭖ ﻳﯧﺪﻯ. ﺗﻮﭖ ﺗﻪﮔﻜﻪﻥ ﻫﺎﻣﺎﻥ ﺭﺍﻫﯩﺐ ﺋﺎﻟﺪﻯ-ﻛﻪﻳﻨﯩﮕﻪ ﻗﺎﺭﯨﻤﺎﻱ ﺋﯩﺴﻼﻡ ﺷﯚﻳﯜﺋﻪﻧﻨﯩﯔ ﺋﻮﻗﯘﺗﯘﺵ ﺋﯩﺸﺨﺎﻧﯩﺴﯩﻐﺎ ﻣﺎﯕﺪﻯ، ﭼﯜﻧﻜﻰ ﺋﯘ ﻧﻪﻕ ﻣﻪﻳﺪﺍﻧﺪﺍ ﻣﯘﺷﺘﻠﯩﺸﯩﭗ ﻗﺎﻥ ﺗﯚﻛﯜﺷﻨﻰ ﺧﺎﻟﯩﻤﺎﻳﺘﺘﻰ. ﻣﯘﺋﻪﻟﻠﯩﻤﻰ ﺧﯘﻳﺰﯗ ﺗﺎﻟﯩﺒﻨﻰ ﺋﯩﺸﺨﺎﻧﯩﺴﯩﻐﺎ ﺋﯧﻠﯩﭗ ﻛﯩﺮﯨﭗ ﺑﯩﺮ ﻣﯘﻧﭽﻪ ﺗﻪﻧﻘﯩﺪﻟﯩﺪﻯ، ﺗﺎﻟﯩﭙﻤﯘ ﺋﯚﺯ ﻗﺎﺭﯨﺸﯩﻨﻰ ﺳﯚﺯﻟﻪﭖ ﭘﯩﻜﯩﺮ ﺑﺎﻳﺎﻥ ﻗﯩﻠﯩﯟﯨﺪﻯ، ﻣﯘﺋﻪﻟﻠﯩﻤﻰ ﺗﯧﺨﯩﻤﯘ ﻗﺎﺗﺘﯩﻖ ﺳﯚﺯﻟﻪﭖ ﺋﯘﻧﯩﯔ ﺋﯧﻐﯩﺰﯨﻨﻰ ﺋﺎﭼﯘﺭﻣﯩﺪﻯ، ﻫﻪﺗﺘﺎ ﺋﯘﻧﻰ ﺋﯩﺘﺘﯩﭙﺎﻗﻠﯩﻘﻘﺎ ﺗﻪﺳﯩﺮ ﻳﻪﺗﻜﯜﺯﺩﯛﯓ، ﺋﻪﮔﻪﺭ ﻳﻪﻧﻪ ﻣﯘﺷﯘﻧﺪﺍﻕ ﻗﯩﻠﯩﺪﯨﻐﺎﻥ ﺑﻮﻟﺴﺎﯓ ﺳﺎﯕﺎ ﺋﺎﮔﺎﻫﻼﻧﺪﯗﺭﯗﺵ ﺟﺎﺯﺍﺳﻰ ﺑﯧﺮﯨﻤﯩﺰ، ﺩﯦﺪﻯ.

ﺧﯘﻳﺰﯗ ﺗﺎﻟﯩﭗ ﺋﯩﻤﺘﯩﻬﺎﻧﺪﯨﻦ ﺋﺎﺭﺍﻥ ﺋﯚﺗﯜﭖ ﺑﯘ ﻳﻪﺭﮔﻪ ﻛﻪﻟﮕﻪﻧﯩﺪﻯ، ﺋﯘﻧﺪﺍﻕ ﺋﺎﺳﺎﻧﻠﯩﻘﭽﻪ ﺟﺎﺯﺍ ﻳﻪﭖ ﺑﯘ ﻣﻪﻛﺘﻪﭘﺘﯩﻦ ﻗﻮﻏﻠﯩﻨﯩﭗ ﻛﯧﺘﯩﺸﻨﻰ ﺧﺎﻟﯩﻤﺎﻳﺘﺘﻰ. ﺷﯘﯕﺎ ﺋﯘ ﭼﯩﺸﯩﻨﻰ ﭼﯩﺸﻠﻪﭖ ﺳﻪﯞﺭﭼﺎﻧﻠﯩﻖ ﺑﯩﻠﻪﻥ ﺋﻮﻗﯘﺷﻘﺎ ﺑﺎﺷﻠﯩﺪﻯ. ﺋﻪﻣﻤﺎ ﺷﯘ ﺭﺍﻫﯩﺒﻨﯩﯔ ﺗﻮﭖ ﺋﻮﻳﻨﺎﺷﻠﯩﺮﻯ ﻛﺎﻟﻠﯩﺴﯩﻐﺎ ﻛﯩﺮﯨﯟﯦﻠﯩﭗ ﺩﻩﺭﺱ ﻛﺎﻟﻠﯩﺴﯩﻐﺎ ﭼﯜﺷﻤﯩﺪﻯ، ﮔﻪﺭﭼﻪ ﺋﯘ ﺭﺍﻫﯩﺐ ﺗﻮﭖ ﺋﻮﻳﻨﯩﻤﯩﺴﯘ ﻗﯘﻻﻕ ﺗﯜﯞﯨﺪﻩ ﺗﻮﭘﻨﯩﯔ «ﭘﻮﻙ-ﭘﻮﻙ» ﭘﻮﻙ-ﭘﻮﻙ ﻗﯩﻠﯩﭗ ﻳﻪﺭﮔﻪ ﭼﯜﺷﻜﻪﻥ، «ﺩﺍﺭﺍﯓ-ﺩﺍﺭﺍﯓ ﻗﯩﻠﯩﭗ ﮔﺎﺭﻏﺎ ﺋﯘﺭﯗﻟﻐﺎﻥ ﺋﺎﯞﺍﺯﻯ ﺋﺎﯕﻠﯩﻨﺎﺗﺘﻰ، ﻧﺎﻣﺎﺯﺩﺍ ﺩﺍﺋﯩﻢ ﺋﯧﺰﯨﭗ ﻛﯧﺘﯩﺪﯨﻐﺎﻥ ﺑﻮﻟﯘﭖ ﻗﺎﻟﺪﻯ، ﻛﯧﭽﯩﺴﻰ ﭼﯜﺵ ﻛﯚﺭﺳﯩﻤﯘ ﺷﯘ ﺭﺍﻫﯩﺒﻨﯩﯔ ﺑﯘﺩﺳﺎﺗﯩﯟﺍﺩﻩﻙ ﻫﯩﺠﯩﻴﯩﭗ ﺗﯘﺭﻏﺎﻥ ﻫﺎﻟﯩﺘﯩﻨﻰ ﻛﯚﺭﯛﭖ ﻗﻮﺭﻗﯘﭖ ﺋﻮﻳﻐﯩﻨﯩﭗ ﻛﯧﺘﯩﺪﯨﻐﺎﻥ ﺑﻮﻟﯘﭖ ﻗﺎﻟﺪﻯ. ﺋﯘ ﺭﺍﻫﯩﺐ ﻫﻪﺭ ﻛﯜﻧﻰ ﻛﯧﻠﯩﯟﻩﺭﮔﻪﻧﭽﻪ ﺧﯘﻳﺰﯗ ﺗﺎﻟﯩﭙﻨﯩﯔ ﻧﯧﺮﯞﯨﺴﯩﻤﯘ ﺑﺎﺭﺍ-ﺑﺎﺭﺍ ﭼﯩﯖﻘﯩﻠﯩﭗ، ﺋﯜﺯﯛﻟﻪﻱ ﺩﻩﭖ ﻗﺎﻟﻐﺎﻥ ﺋﺎﺭﻏﺎﻣﭽﯩﺪﻩﻙ ﻫﺎﻟﻐﺎ ﻛﯧﻠﯩﭗ ﻗﺎﻟﺪﻯ. ﺑﯩﺮ ﻛﯜﻧﻰ ﺋﯘ ﻳﻪﻧﻪ ﺋﯘ ﺭﺍﻫﯩﺒﻨﯩﯔ ﺗﻮﭖ ﺋﻮﻳﻨﯩﻐﺎﻥ ﺋﺎﯞﺍﺯﯨﻨﻰ ﺋﺎﯕﻼﭖ ﻳﺎﺗﯩﻘﯩﺪﺍ ﻫﯧﭻ ﺋﺎﺭﺍﻡ ﺋﺎﻻﻟﻤﺎﻱ ﭘﯘﺗﺒﻮﻟﻨﻰ ﻛﯚﺗﯜﺭﯛﭖ ﭘﻪﺳﻜﻪ ﭼﯜﺷﺘﻰ. ﺗﻮﭘﻨﻰ ﻣﻪﻳﺪﺍﻧﺪﺍ ﻗﻮﻳﯘﭖ، ﺋﯘ ﺭﺍﻫﯩﺒﻨﻰ ﭼﻪﻧﻠﻪﭖ ﺗﻪﭘﺘﻰ، ﺋﻪﺳﻪﺑﯩﻴﻠﻪﺭﭼﻪ ﺗﻪﭘﺘﻰ، ﺋﻪﻣﻤﺎ ﺗﻪﮔﻤﯩﺪﻯ، ﺭﺍﻫﯩﺒﻤﯘ ﭘﯩﺴﻪﻧﺖ ﻗﯩﻠﻤﺎﻱ ﺗﻮﭖ ﺋﻮﻳﻨﺎﯞﻩﺭﺩﻯ، ﺋﯩﻜﻜﯩﻨﭽﻰ ﻧﯚﯞﻩﺕ ﺗﯧﭙﯩﯟﯨﺪﻯ، ﺗﻮﭖ ﻳﻪﻧﻪ ﺗﻪﮔﻤﯩﺪﻯ. ﺧﯘﻳﺰﯗ ﺗﺎﻟﯩﭗ ﺳﻪﻝ ﻫﻪﻳﺮﺍﻥ ﻗﺎﻟﺪﻯ، ﺑﯘ ﮔﯘﻱ ﺑﯩﺮﻩﺭ ﺳﯩﺮﻟﯩﻖ ﺩﯗﺋﺎ ﻗﯩﻠﯩﯟﺍﺗﺎﻣﺪﯗ ﻧﯧﻤﻪ؟ ﺩﻩﭖ ﺋﻮﻳﻠﯩﺪﻯ، ﺋﻪﻣﻤﺎ ﻗﻪﺗﯩﻲ ﺋﯩﺸﻪﻧﻤﯩﺪﻯ، ﺭﺍﻫﯩﺒﻨﻰ ﺋﻮﺳﺎﻝ ﻗﯩﻠﯩﺶ ﺧﯩﻴﺎﻟﯩﺪﺍ ﭼﯩﯔ ﺗﯘﺭﯗﭖ ﺗﻮﭘﻨﻰ ﻳﻪﻧﻪ ﺗﯧﭙﯩﯟﻩﺭﺩﻯ، ﺋﺎﺧﯩﺮﻯ ﺑﯩﺮ ﺗﻮﭖ ﺋﯘﭼﯘﭖ ﺑﯧﺮﯨﭗ ﺭﺍﻫﯩﺒﻨﯩﯔ ﻛﺎﻟﻠﯩﺴﯩﻐﺎ ﺗﯧﮕﯩﯟﯨﺪﻯ، ﺧﯘﻳﺰﯗ ﺗﺎﻟﯩﭗ ﮔﻮﻳﺎ ﺩﯗﻧﻴﺎ ﭘﯘﺗﺒﻮﻝ ﻣﯘﺳﺎﺑﯩﻘﯩﺴﯩﻨﯩﯔ ﻫﻪﻝ ﻗﯩﻠﻐﯘﭺ ﭘﻪﻳﺘﯩﺪﻩ ﯞﺍﺭﺗﺎﺭﻏﺎ ﺗﻮﭖ ﻛﯩﺮﮔﯜﺯﮔﻪﻥ ﭘﯘﺗﺒﻮﻟﭽﯩﺪﻩﻙ ﻗﺎﺗﺘﯩﻖ ﻫﺎﻳﺎﺟﺎﻧﻠﯩﻨﯩﭗ ﯞﺍﻗﯩﺮﺍﭖ، ﺳﻪﻛﺮﻩﭖ ﻛﻪﺗﺘﻰ. ﺭﺍﻫﯩﺐ ﺋﯘﻧﻰ ﺳﺎﺭﺍﯓ، ﺗﻪﻟﯟﻩ ﺩﻩﭖ ﺑﯩﺮ ﻣﯘﻧﭽﻪ ﺗﯩﻠﻼﭖ ﺑﻮﻟﺪﻯ، ﺋﺎﺭﻗﯩﺪﯨﻦ ﺗﻮﭘﻨﻰ ﻣﻪﻳﺪﺍﻧﻐﺎ ﺗﺎﺷﻼﭖ ﺋﯘﻧﯩﯔ ﺋﺎﻟﺪﯨﻐﺎ ﻛﻪﻟﺪﻯ، ﺷﯘﻧﺪﺍﻕ ﻗﯩﻠﯩﭗ، ﺋﯩﻜﻜﯩﺴﻰ ﺋﺎﺧﯩﺮﻯ ﯞﺍﻗﯩﺮﯨﺸﯩﭗ ﻗﺎﻟﺪﻯ. ﺋﻮﻗﯘﻏﯘﭼﯩﻼﺭ ﺋﻮﻻﺷﺘﻰ، ﻣﯘﺋﻪﻟﻠﯩﻤﻠﻪﺭ ﻳﯜﮔﯜﺭﯛﭖ ﻛﻪﻟﺪﻯ. ﺧﯘﻳﺰﯗ ﺗﺎﻟﯩﭗ ﺑﯩﺮ ﺗﻪﺭﻩﭘﺘﯩﻦ ﺋﺎﭼﭽﯩﻘﺘﺎ ﺳﯚﺯﻟﻪﻳﺘﺘﻰ، ﺑﯩﺮ ﻳﺎﻗﺘﯩﻦ ﻏﻪﻟﯩﺘﻪ ﻛﯜﻟﻪﺗﺘﻰ، ﻫﯧﭽﻜﯩﻢ ﺑﯩﻠﻪن ﻛﺎﺭﻯ ﻳﻮﻕ ﺗﺎﻣﻐﺎ توپ ﺗﯧﭙﻪﺗﺘﻰ. ﻫﻪﻣﻤﻪﻳﻠﻪﻥ ﺋﯘﻧﯩﯔ ﺑﯘ ﻗﯩﻠﯩﻘﯩﺪﯨﻦ ﻫﻪﻳﺮﺍﻥ ﺑﻮﻟﯘﭖ، ﺑﯘ ﺋﺎﺩﺍﺵ ﻧﯧﺮﯞﯨﺴﯩﺪﯨﻦ ﺭﺍﺳﺘﯩﻨﻼ ﻛﯧﺘﯩﭗ ﻗﺎﻟﺪﯨﻤﯘ-ﻧﯧﻤﻪ؟ ﺩﻩﭖ ﮔﯘﻣﺎﻧﺴﯩﺮﺍﺷﺘﻰ.

ﺋﺎﺭﯨﺪﯨﻦ ﺑﯩﺮ ﻫﻪﭘﺘﻪ ﺋﯚﺗﻜﻪﻧﺪﯨﻦ ﻛﯧﻴﯩﻦ ﺧﯘﻳﺰﯗ ﺗﺎﻟﯩﭗ ﻣﻪﻛﺘﻪﭘﺘﯩﻦ ﭼﯧﻜﯩﻨﺪﯛﺭﯛﻟﺪﻯ. ﺭﺍﻫﯩﺒﻤﯘ ﺋﯘ ﻛﻪﺗﻜﻪﻧﺪﯨﻦ ﻛﯧﻴﯩﻦ ﻣﻪﻳﺪﺍﻧﻐﺎ ﻛﯧﻠﯩﭗ ﺗﻮﭖ ﺋﻮﻳﻨﯩﻤﺎﻳﺪﯨﻐﺎﻥ ﺑﻮﻟﺪﻯ.

2004-ﻳﯩﻞ 6-ﺩﯦﻜﺎﺑﯩﺮ،‌ بېيجىڭ

### مەنبە: ئەرتۈرك ئەسەرلىرى